90 
szivárogva. Az oldat vas által festve van. Lángban nem mutat 
calciumot csak nátrium- és káliumot, mi a csillám hatásának 
következménye. A mi a savban visszamarad, fehér port képez. 
Ezen zárványt nem tartom egyébnek, mint agyagpalának ^ 
a mely ugyanazon magasabb hőfok hatásának volt kitéve, mely 
a bezáró trachyton is oly feltűnő módosulatot idézett elő. 
Vannak aztán kevésbé módosult ilyen agyagpala-zár- 
ványok is, melyeken a felismerés könnyebb, szinök szürke, 
összeállásuk csekélyebb, sőt egészen szétesők sem hiányzanak, 
a melyeket foraminiferákra is lehetne vizsgálni. Mind ezen 
zárványok a bezáró trachyttól igen élesen válnak el. 
Találtam egy fehér zárványt is a granitoporphyros ande- 
sin-quarztrachytban, azt egy kockának faragott darabból Ko- 
losvárt a városháza udvarán ütvén ki; a mint mondták a se¬ 
besvári kőbányák valamelyikéből hoznák oda. A zárvány úgy 
néz ki, mint szemcsés mész. Színe csaknem fehér, kissé sárgásba 
hajlik. Igen élesen van a bezáró kőzettől elválva. Nagy ke' 
méuysége meggyőz azonnal, hogy nem calcit. A lángkisérletben 
orthoklasnak bizonyult be. Tehát nagygyából orthoklas-szemek 
halmaza. Egészben tekintve észre lehet venni, hogy az egyes 
krystályok lapjai parallel helyzetűek, azok fénylenek, de iker- 
rovátkosság egyen sem látszik. Obsidiánt egyes pontjaival lehet 
karcolni. 
Vékony csiszolata a mikroskop alatt szintén jól mutatja 
hogy a bezáró kőzettől élesen válik el. A határszélen ezen 
utóbbinak iivegfényíí, ikerrovátkos füldpátja van, míg a zár¬ 
ványban ilyet a polarizált fény sem mutat ki. Látni gyéren 
quarzszemeket, még gyérebben biotit-foszlányt és egy fekvés 
helyen nehány magnetitszemet. Tehát ezen fehér, szemcsés 
zárvány is valami régibb krystályos, és igen othoklasdús kő¬ 
zetből való. 
Csillámpaladarabok is találkoznak végre kőzetzárvány 
gyanánt, valamint apróbb szemű andesin-quarz trachytok is. 
Amazt bevette az andesin-quarztrachyt, midőn kitódult a fedő¬ 
ből ; emez betódult a fekiiből, midőn az alsóbb emeletből tör¬ 
tént az apróbb szemű és quarzszegényebb andesin-quarztra- 
chyt feltódulása. 
